แอนแวร์ ฮอจา

| แอนแวร์ ฮอจา |
| --- | --- |
Enver Hoxha
ฮอจาเมื่อ ค.ศ. 1971

เลขาธิการลำดับที่หนึ่งพรรคแรงงานแอลเบเนีย
ดำรงตำแหน่ง 8 พฤศจิกายน ค.ศ. 1941 – 11 เมษายน ค.ศ. 1985
ก่อนหน้า: ประเดิมตำแหน่ง
ถัดไป: รามิซ อาลียา
นายกรัฐมนตรีแอลเบเนียคนที่ 22
ดำรงตำแหน่ง 23 ตุลาคม ค.ศ. 1944 – 19 กรกฎาคม ค.ศ. 1954
ประธานาธิบดี: โอเมร์ นีชานี ฮาจี เลชี
รอง: มืสลีม เปซา โคชี โฮเฮ เมห์เมด เชฮู
ก่อนหน้า: อีบราฮิม บีชาสชู
ถัดไป: เมห์เมด เชอู
 
ข้อมูลส่วนบุคคล
เกิด: Enver Halil Hoxha 16 ตุลาคม ค.ศ. 1908(1908-10-16) ญีโรคัสแตร์ ยานีนาวีลาเยต จักรวรรดิออตโตมัน
เสียชีวิต: 11 เมษายน ค.ศ. 1985(1985-04-11) (76 ปี) ติรานา แอลเบเนีย
ที่ไว้ศพ: สุสานประชาชน ติรานา
พรรคการเมือง: พรรคแรงงานแอลเบเนีย (ค.ศ. 1941–1985)
คู่สมรส: แนจมีแย ฮอจา (สมรส 1945)
บุตร: อีลีร์ Sokol Pranvera
ศิษย์เก่า: มหาวิทยาลัยมองต์เปลลีเยร์ มหาวิทยาลัยเปิดบรัสเซเลส์
รางวัล: วีรชนแห่งมวลชน เครื่องอิสริยาภรณ์เลนิน เครื่องอิสริยาภรณ์สกันเดอร์แบก เครื่องอิสริยาภรณ์วีรชนแห่งผองชน เครื่องอิสริยาภรณ์ซูโวรอฟ วีรชนแรงงานสังคมนิยม
ศาสนา: อเทวนิยม  (รัฐไร้ศาสนา) อิสลาม  (อดีต; นิกายเบ็กตาชี)
ลายมือชื่อ: 
ยศที่ได้รับการแต่งตั้ง
รับใช้: ขบวนการปลดปล่อยแห่งชาติ (ค.ศ. 1941–1945) สาธารณรัฐประชาชนแอลเบเนีย (1944–1985)
สังกัด: ขบวนการปลดปล่อยแห่งชาติ (ค.ศ. 1941–1945) กองทัพประชาชนแอลเบเนีย (ค.ศ. 1944–1985)
ประจำการ: ค.ศ. 1941–1985
ยศ: พลเอกทหารบก
บังคับบัญชา: ขบวนการปลดปล่อยแห่งชาติ กองทัพประชาชนแอลเบเนีย (ผู้บังคับบัญชาสูงสุด)
ผ่านศึก: สงครามโลกครั้งที่สอง

แอนแวร์ ฮาลีล ฮอจา (อักษรโรมัน: Enver Halil Hoxha; /ˈhɒdʒə/ hoj-ə, ภาษาแอลเบเนีย: [ɛnˈvɛɾ ˈhɔdʒa] ไฟล์:Sq-Enver Hoxha.ogg; 16 ตุลาคม ค.ศ. 1908 – 11 เมษายน ค.ศ. 1985) เป็นนักการเมืองคอมมิวนิสต์ชาวแอลเบเนีย เลขาธิการลำดับที่หนึ่งของพรรคแรงงานแอลเบเนีย ดำรงตำแหน่งตั้งแต่ ค.ศ. 1941 กระทั่งถึงแก่อสัญกรรมใน ค.ศ. 1985 และสมาชิกโปลิตบูโรพรรคแรงงานแอลเบเนีย, ประธานแนวร่วมประชาธิปไตยแอลเบเนีย และผู้บังคับบัญชาสูงสุดของกองทัพแอลเบเนีย เขาดำรงตำแหน่งนายกรัฐมนตรีแอลเบเนียคนที่ 22 ตั้งแต่ ค.ศ. 1944 ถึง ค.ศ. 1954 และยังดำรงตำแหน่งควบเป็นรัฐมนตรีว่าการต่างประเทศและรัฐมนตรีว่าการกระทรวงกลาโหมของสาธารณรัฐสังคมนิยมประชาชนแอลเบเนีย
ฮอจาเกิดที่ญีรอคัสแตร์ใน ค.ศ. 1908 และประกอบอาชีพเป็นครูโรงเรียนตั้งแต่ ค.ศ. 1936 ต่อมาเมื่ออิตาลีรุกรานแอลเบเนีย เขาเข้าร่วมพรรคแรงงานแอลเบเนียเป็นรุ่นแรก เมื่อพรรคก่อตั้งใน ค.ศ. 1941 เขาได้รับการเลือกตั้งเป็นเลขาธิการลำดับที่หนึ่งใน ค.ศ. 1943 ด้วยวัย 34 ปีในเวลาไม่ถึงสองวันหลังปลดแอกแอลเบเนียสำเร็จ สถาบันกษัตริย์ซึ่งดำรงโดยกษัตริย์ซ็อกที่หนึ่งได้ถูกโค่นล้มอย่างเป็นทางการ และฮอจาได้ขึ้นมาเป็นประมุขแห่งรัฐในทางสัญลักษณ์แทน
ตลอดระยะเวลา 41 ปีที่ปกครองแอลเบเนีย เขาได้สร้างแอลเบเนียขึ้นใหม่ โดยเฉพาะอย่างยิ่งเนื่องจากแอลเบเนียได้ถูกทำลายในสงครามโลกครั้งที่สอง เขาสร้างทางรถไฟสายแรกของแอลเบเนีย, เพิ่มอัตราการรู้หนังสือของผู้ใหญ่ในแอลเบเนียจาก 5% เป็นมากกว่า 90%, กำจัดโรคระบาด, ติดตั้งระบบไฟฟ้าให้เช้าถึงได้ทั่วประเทศ และนำแอลเบเนียสู่การเป็นรัฐเกษตรกรรมที่พึ่งพาตนเองได้ กระนั้น เขาเป็นผู้ออกกฎหมายให้ศาสนาเป็นสิ่งผิดกฎหมาย, ห้ามไม่ให้พลเมืองเดินทางออกนอกประเทศ, ยึดคืนและห้ามพลเมืองเป็นเจ้าของกรรมสิทธิ์เอกชน รวมถึงยังยึดคืนศาสนสถานทั่วประเทศมาใช้งานในทางฆราวาสแทน ในสมัยของเขา ผู้ที่ต่อต้านระบบของฮอจาถูกประหารชีวิตไปหลายพันคน และอีกหลายหมื่นคนที่ถูกคุมขังในค่ายแรงงาน รัฐบาลของฮอจามีลักษณะเด่นด้วยการประกาศยึดมั่นอย่างแน่วแน่ต่อการต่อต้านลัทธิแก้ลัทธิมากซ์–เลนินนั่นคือ ลัทธิสตาลินตั้งแต่กลาง/ปลายคริสต์ทศวรรษ 1960 เป็นต้นมา หลังจากที่เขาแตกแยกกับลัทธิเหมาในช่วง ค.ศ. 1976-1978 พรรคลัทธิเหมาจำนวนมากทั่วโลกประกาศตนว่าเป็นลัทธิฮอจา การประชุมนานาชาติของพรรคและองค์กรลัทธิมากซ์–เลนิน (เอกภาพและการต่อสู้) เป็นสมาคมที่รู้จักกันดีที่สุดของพรรคเหล่านี้ อย่างไรก็ตาม ด้วยเหตุนี้ ด้วยลักษณะของรัฐบาลฮอจาที่เน้นการปิดประเทศและพึ่งพาตนเอง ในคริสต์ศตวรรษที่ 21 ประเทศแอลเบเนียได้รับการเรียกขานว่าเป็น "เกาหลีเหนือแห่งทวีปยุโรป"
ในยุคปลายของฮอจา เขาได้สั่งให้มีการสร้างหลุมหลบภัยทั่วประเทศเพื่อป้องกันภัยคุกคามที่อาจมาจากต่างชาติโดยรอบ ข้อมูลจาก ค.ศ. 1983 รายงานว่ามีหลุมหลบภัยคอนกรีตเช่นนี้มากกว่า 173,000 จุดทั่วประเทศ